CELEX: 32013D0643
Language: sk
Date: 2013-11-07 00:00:00
Title: 2013/643/EÚ: Vykonávacie rozhodnutie Komisie zo 7. novembra 2013 , ktorým sa stanovuje finančný príspevok Únie na výdavky vzniknuté v súvislosti s plánmi núdzovej vakcinácie proti katarálnej horúčke oviec v Španielsku v rokoch 2007 a 2008 [oznámené pod číslom C(2013) 7281]

12.11.2013   
            
            
               SK
            
            
               Úradný vestník Európskej únie
            
            
               L 301/3
            
         VYKONÁVACIE ROZHODNUTIE KOMISIE
   zo 7. novembra 2013,
   ktorým sa stanovuje finančný príspevok Únie na výdavky vzniknuté v súvislosti s plánmi núdzovej vakcinácie proti katarálnej horúčke oviec v Španielsku v rokoch 2007 a 2008
   [oznámené pod číslom C(2013) 7281]
   (Iba španielske znenie je autentické)
   (2013/643/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 3 ods. 3, ods. 4 a ods. 6 druhú zarážku,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (2) (ďalej len „nariadenie o rozpočtových pravidlách“), a najmä na jeho článok 84,
   keďže:
   
               (1)
            
            
               V súlade s článkom 84 nariadenia o rozpočtových pravidlách a článkom 94 delegovaného nariadenia Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (3) (ďalej len „pravidlá uplatňovania“), predchádza viazaniu výdavkov z rozpočtu Únie rozhodnutie o financovaní, v ktorom sa stanovia základné údaje o akcii, ktorá zahŕňa výdavky z rozpočtu a ktorá bola prijatá inštitúciou alebo orgánmi, na ktoré inštitúcia delegovala právomoci.
            
         
               (2)
            
            
               V rozhodnutí 2009/470/ES sa stanovujú postupy, ktorými sa riadi finančný príspevok Únie na špecifické veterinárne opatrenia vrátane núdzových opatrení. Vzhľadom na pomoc zameranú na čo najrýchlejšiu eradikáciu katarálnej horúčky oviec by Únia mala finančne prispieť na oprávnené výdavky vynaložené členskými štátmi. V článku 3 ods. 6 druhej zarážke uvedeného rozhodnutia sa stanovuje percentuálny podiel, ktorý je nutné uplatniť vo vzťahu k nákladom vynaloženým členskými štátmi.
            
         
               (3)
            
            
               Nariadením Komisie (ES) č. 349/2005 (4) sa stanovujú pravidlá financovania zo Spoločenstva, ktoré je určené na mimoriadne opatrenia boja proti určitým chorobám zvierat, uvedeným v rozhodnutí Rady 90/424/EHS. V článku 3 uvedeného nariadenia sa stanovujú pravidlá týkajúce sa výdavkov oprávnených na finančnú podporu Únie.
            
         
               (4)
            
            
               Rozhodnutím Komisie 2008/655/ES (5) sa udelil finančný príspevok Únie na núdzové opatrenia na boj proti katarálnej horúčke oviec v Španielsku v rokoch 2007 a 2008.
            
         
               (5)
            
            
               Španielsko predložilo 14. apríla 2009 oficiálnu žiadosť o refundáciu výdavkov, ako sa stanovuje v článku 7 ods. 1 a 2 nariadenia (ES) č. 349/2005. Zistenia Komisie, spôsob výpočtu oprávnených výdavkov a závery boli Španielsku oznámené listami z 26. decembra 2012 a 9. júla 2013. Súhlas španielskych orgánov bol doručený 4. septembra 2013.
            
         
               (6)
            
            
               Vyplatenie finančného príspevku Únie musí byť podmienené tým, že sa plánované činnosti skutočne zrealizovali a že príslušné orgány poskytli všetky potrebné informácie v stanovených termínoch.
            
         
               (7)
            
            
               Španielske orgány v plnej miere splnili svoje technické a administratívne povinnosti stanovené v článku 3 ods. 4 rozhodnutia 2009/470/ES a v článku 7 nariadenia (ES) č. 349/2005.
            
         
               (8)
            
            
               Vzhľadom na uvedené skutočnosti by sa v súlade s článkom 3 ods. 2 rozhodnutia 2008/655/ES mala teraz stanoviť celková výška finančného príspevku Únie na oprávnené výdavky, ktoré vznikli v súvislosti s eradikáciou katarálnej horúčky oviec v Španielsku v rokoch 2007 a 2008.
            
         
               (9)
            
            
               Prvá tranža vo výške 8 000 000,00 EUR, druhá tranža vo výške 17 000 000,00 EUR a tretia tranža vo výške 15 000 000,00 EUR už boli vyplatené.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Finančný príspevok Únie na výdavky spojené s eradikáciou katarálnej horúčky oviec v Španielsku v rokoch 2007 a 2008 sa stanovuje ná 41 158 940,11 EUR. Predstavuje rozhodnutie o financovaní v zmysle článku 84 nariadenia o rozpočtových pravidlách.
   Článok 2
   So zreteľom na celkový príspevok Únie vo výške 41 158 940,11 EUR zostáva vyplatiť zostatok finančného príspevku stanovený na 1 158 940,11 EUR.
   Článok 3
   Toto rozhodnutie je určené Španielskemu kráľovstvu.
   
      V Bruseli 7. novembra 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  Ú. v. EÚ L 298, 26.10.2012, s. 1.
   
      (3)  Ú. v. EÚ L 362, 31.12.2012, s. 1.
   
      (4)  Ú. v. EÚ L 55, 1.3.2005, s. 12.
   
      (5)  Ú. v. EÚ L 214, 9.8.2008, s. 66.